b'\n_START_ARTICLE_\nBambus\n_START_SECTION_\nPodro\xc4\x8dje uspevanja\n_START_PARAGRAPH_\nV hladnih podro\xc4\x8dji se obdr\xc5\xbeijo samo vrste bambusa, ki lahko uspevajo v gorah. Tako bambus raste predvsem na azijskem jugovzhodu ter na podro\xc4\x8djih subtropskega ali tropskega pasu (Ljudska republika Kitajska, Malezija, Indonezija, Filipini). Tam lahko bambus dose\xc5\xbee tudi vi\xc5\xa1ino 40 metrov.Bambus cveti vse leto.\n_START_SECTION_\nRast\n_START_PARAGRAPH_\nKakor navadna trava tudi bambus prikuka na dan iz podzemne korenine. Zraste povpre\xc4\x8dno tudi do vi\xc5\xa1ine 36 metrov, obseg stebla pa je mogo\xc4\x8de primerjati z deblom srednje debele breze. Stebla so votla in vir pitne vode. Njegovo rast so strokovnjaki pozorno opazovali in pri\xc5\xa1li do zaklju\xc4\x8dka, da v enem dnevu bambus zraste tudi do 40 cm. \xc4\x8ceprav na Kitajskem bambus ve\xc4\x8dinoma raste divje, ga tudi gojijo, saj je uporaben za marsikaj.\n_START_SECTION_\nPomen\n_START_PARAGRAPH_\nMladi poganjki so lahko posebna poslastica tudi v \xc4\x8dlovekovi prehrani. Mladi bambus ali njegovo seme uporabljajo za krmo. Liste pa za steljo. Les je lahek, trd in pro\xc5\xbeen ter vsestransko uporaben. Rastlina raste hitro in jo je mogo\xc4\x8de izkori\xc5\xa1\xc4\x8dati \xc5\xbee po treh letih. Iz odraslih in otrdelih rastlin pa postavljajo ko\xc4\x8de, izdelujejo pohi\xc5\xa1tvo, preprosto kme\xc4\x8dko orodje, za jambore na manj\xc5\xa1ih jadrnicah. Vlakna doma\xc4\x8dini radi porabijo za oblaganje sten, za izdelovanje preprog, zaves, ko\xc5\xa1ar, posod, klobukov, vrvi in celo za stenj pri sve\xc4\x8dah._NEWLINE_Olesenelo, votlo steblo, ki je \xc5\xbeilavo, vlaknato in okrepljeno z mo\xc4\x8dnimi pre\xc4\x8dnimi povezavami, je izredno mo\xc4\x8dno. Zato njegova stebla v jugozahodni Aziji uporabljajo za utrjevanje betona. Dandanes tudi v Evropi in Ameriki mnogo bolj izkori\xc5\xa1\xc4\x8dajo bambus in izdelujejo pohi\xc5\xa1tvo, predvsem stole in knji\xc5\xbene police. Seveda je bambusovih izdelkov precej manj v hi\xc5\xa1ah na zahodu kakor na vzhodu. Kitajci in Japonci so ponosni na okrasne in prakti\xc4\x8dne izdelke iz bambusa._NEWLINE_Bambusovi vr\xc5\xa1i\xc4\x8dki so glavna hrana za orja\xc5\xa1kega pando, zelo redko vrsto kitajskega medveda._NEWLINE_Bambus zelo ugodno vpliva na feng shui. Simboli\xc4\x8dno predstavlja dolgo\xc5\xbeivost, modrost in dobro zdravje, zato je zelo ugodno, \xc4\x8de ga posadimo v predelu prednikov in dru\xc5\xbeine. Kitajcem simboli\xc4\x8dno predstavlja tudi ve\xc4\x8dno mladost, smeh, mir in dobro sre\xc4\x8do.'